እ.ኤ.አ በ1997 ዓ.ም በወቅቱ የካቶሊክ ቤተክርስቲያን ጳጳስ የነበሩት ጆን ፖል ትውልዳቸው በስፔኗ ሲቪያ ከተማ የሆነው እና እ.ኤ.አ በ676 ዓ.ም. የሞቱትን ኢዚዶርን የኢንተኔት የበላይ ጻዲቅ በማለት የቅድስና ማዕረግ ሰጥተዋቸዋል።
ኢዚዶር ኢንተርኔት ከመፈጠሩ ከ1ሺ 300 አመት በፊት ቢሞቱም ማዕረጉን ያስገኘላቸው ሰውየው በአለም ላይ ያለ ዕውቀት በሙሉ መመዝገብ አለበት ብለው በመወሰን መጽሃፎችን መጻፍ በመጀመራቸው ነው። ኢዚዶር የሰው ልጅ አለም ላይ ለመኖር የሚያስፈልገውን ማንኛውም እውቀት ማንንም ሳይጠይቅ በራሱ ማግኘት እንዳለበት በማመን የጀመሩት መጽሃፍ ከላቲን ፊደል አጻጻፍ ጀምሮ እስከ ሰውነት ክፍሎች፣ የተለያዩ የልብስ ስያሜዎች፣ የምግብ አይነቶች እና ሌሎችም በርካታ መረጃዎች መመዝገብ ችለው ነበር። በአሁኑ ወቅት ኢንተርኔት ለብዙዎች የመረጃ ምንጭ እንደሆነው ሁሉ በወቅቱ እውቀትን የሚፈልግ ሰው መረጃዎችን ለማግኘት ኢዚዶር ካዘጋጃቸው 20 መጽሃፎች ጎራ ማለት ይችል ነበር።
ኢዚዶር ቅድስናው ከካቶሊኩ ጳጳስ ቢሰጣቸውም የቫቲካኑ ካቶሊክ ቤተክርስቲያን ማዕረጉን በይፋ አላረጋገጠውም። በዚህ የተነሳ አንዳንድ ካቶሊኮች የኢዚዶርን የቅድስና ማዕረግ አይቀበሉትም። [The Telegraph]